# COV NQE LUS UAS NQUAG NUG RAU COV TSEV NEEG NTSIG TXOG KEV KAWM NTAWV TSHWJ XEEB

Lub Yim Hli Ntuj 2021

Lub Tuam Tsev Saib Xyuas Kev Kawm Ntawv ntawm Theem Pib thiab Theem Nrab (Lub Tuam Tsev) yuav muab tej ntaub ntawv tshiab thiab tej xov xwm tshiab uas ntsig txog rau qhov kev qhia ntawv tshwj xeeb thiab tus kab mob sib kis COVID-19 qhia rau daws daws txuas mus ntxiv. Cov Nqe Lus Uas Nquag Nug (FAQ) no yog npaj los pab txhawb rau cov tsev neeg los ntawm kev muab tej ntaub ntawv hais txog tej yam tseem ceebb ntsig txog rau ntawm cov tsev kawm ntawv thiab koog tsev kawm ntawv los mus muab kev pab txhawb kom cov me nyuam kawm ntawv thiab cov tsev neeg tuaj yeem mus koom rau hauv Pawg Kws Qhia Ntawv IEP.

Lub hom phiaj ntawm kev sib koom tes txog kev kawm ntawv ntawm tsev neeg yog los mus tsim kom muaj kev sib raug zoo tiag los ntawm cov me nyuam kawm ntawv, cov tsev neeg, cov kws qhia ntawv, thiab cov neeg hauv zej zos. Tej kev sib koom tes zoo thiab sib pab lav ris los pab txhawb tsev neeg txoj kev noj qab nyob zoo thiab cov me nyuam qhov kev kawm kom tau ntawv zoo thiab kev tsim kho fab kev noj qab haus huv rau thaum tseem me nyuam yaus me mus ti nkaus rau thaum nto hluas.

* *Kev sib kom tes ntawm tsev neeg kom tau zoo yog muaj kev lees paub txog kab lis kev cai, ntsig txog sib koom tes, ntsig txog kev ncaj ncees, thiab ntsig txog kev sib hawm txog ntau hom lus hais uas sib txawv, tej kev cai coj ua, thiab yam uas muaj nqis.*
* *Kev koom tes ntawm tsev neeg kom tau zoo yog sim ua los txo tej teeb meem los mus koom thiab siv rau hauv cov tsev kawm ntawv, cov zej zos, thiab ntawm tej chaw uas cov me nyuam kawm ntawv nyob thiab kawm.*

***Q. Qhov uas TSIS tau hloov pauv vim ntawm tus kab mob COVID-19*:**

* Koog tsev kawm ntawv yuav tsum npaj kev qhia ntawv pub dawb thiab kom tsim nyog (PAPE) rau cov me nyuam kawm ntawv uas muaj ib Qho Khoos Kas Kawm Ntawv Rau Tus Kheej (IEP).
* Cov me nyuam kawm ntawv uas muaj qhov IEPs yuav tsum tau txais txhua yam kev pab qhia ntawv txhawb ntxiv raws li qhov tau pom zoo rau hauv lawv qhov IEPs.
* IEP thiab cov sij hawm tshuaj ntsuam xyuas mas yeej tsis hloov pauv.
* Koog tsev kawm ntawv yuav tsum npaj cov rooj sib tham ntawm Pawg Kws Qhia Ntawv IEP mus txuas ntxiv li qub.Nrog rau koj qhov kev pom zoo, tej zaum tej rooj sib tham ntawm Pawg Kws Qhia Ntawv IEP yuav tau npaj qhov sib tham pom duab xwb, xws li sib tham raws hauv xov tooj thiab/los sis sib tham vis dis aus.
* Koog tsev kawm ntawv xav cov me nyuam yaus hnub nyoog 3 xyoos thiab 4 xyoos thiab tag nrho cov me nyuam yaus uas yuav tau mus koom qib kawm me nyuam yaus ces yuav tsum tau tshuaj ntsuas qib pib kawm ntawv kom tiav ua ntej tso.
* Koog tsev kawm ntawv yuav tsum lees txais thiab saib raws li tej ntaub ntawv los ntawm cov kws qhia ntawv rau Kev Pab Thaum Ntxov kom mus raws li cov sij hawm uas yuav tsum tau ua.

***Q. Kuv yuav tuaj yeem pab Pawg Kws Qhia Ntawv IEP li cas thiaj li nkag siab koj tus me nyuam kawm li cas rau thaum lub sij hawm kawm ib nrab tim ntsej tim muag thiab/los sis kawm sib ncua deb?***

Nej tej kev xam pom mas ib txwm muaj nquj nqis tas li thiab tshwj xeeb heev rau thaum lub sij hawm no thaum nej yuav tsum tau paub kom tob ntxiv rau hauv nej tus me nyuam tej kev kawm uas lawv tau ntsib tau pom, suav txog txhua yam nyuaj ntawm kev kawm sib ncua deb. Kev sib qhia txog yam koj paub txog ntawm koj tus me nyuam qhov xav tau, suav txog lawv qhov kev sib koom tes, kev mob siab, tus cwj pwm, kev kawm tau ntawv, tej txuj ci, qee yam kev ntsib kev pom, thiab lwm yam kev soj qab xyuas txog rau lawv qhov kev kawm, kev xav thiab kev noj nyob nrog sawv daws mas tseem ceeb thiab tuaj yeem pab ua rau lub tsev kawm ntawv pab tau feem xav tau ntawm koj tus me nyuam tau zoo dua qub. Hu xov tooj rau koj tus me nyuam cov sib fwb qhia ntawv los sis kev kawm ntawv tshwj xeeb los mus nrhiav seb yuav muab tej ntaub ntawv no sib qhia li cas thiaj li tau zoo tshaj plaws.

* Kev sib qhia txog tej ntaub ntawv hais txog kev cuam tshuam ntawm kev sib kis tus kab mob COVID-19 rau ntawm koj tus me nyuam.
* Kev sib qhia txog tej ntaub ntawv hais txog koj tus me nyuam tej hauj lwm uas niaj hnub kawm.
* Kev sib qhia txog tej ntaub ntawv hais txog qhov uas koj tus me nyuam tab tom kawm.
* Kev sib qhia txog tej ntaub ntawv uas koj tus me nyuam yuav xav li cas txog qhov rov qab mus kawm ntawv tim tsev kawm ntawv, kev hloov pauv cov sij hawm kawm, thiab lwm yam kev hloov pauv los sis tej kev nyuaj uas koj tus me nyuam tab tom ntsib rau tim tsev los sis rau tim tsev kawm ntawv uas cuam tshuam rau txoj kev ntsib kev pom ntawm koj tus me nyuam rau tim tsev kawm ntawv.

***Q: Cov tsev kawm ntawv puas siv “Tej Kev Npaj Qhia Ntawv Tshwj Xeeb Vim Muaj Tus Kab Mob COVID-19” rau thaum lub sij hawm xyoo kawm 2021-2022?***

Tsis siv. Cov tsev kawm ntawv yuav tsum siv qhov IEPs.

***Q: Koog tsev kawm ntawv puas yuav tsum npaj cov rooj sib tham pom duab ntawm Pawg Kws Qhia Ntawv IEP mus txuas ntxiv li qub?***

Npaj mas.Yog koj pom zoo, tej zaum yuav npaj cov rooj sib tham ntawm Pawg Kws Qhia Ntawv IEP raws hauv xov tooj thiab/los sis sib ntsib raws hauv vis dis aus. Tej txheej txheem tiv thaiv no yeej tsis hloov pauv rau tej rooj sib tham pom duab. Piv txwv li, lub tsev kawm ntawv los sis koog tsev kawm ntawv yuav tsum npaj cov kws txhais lus thiab muab tej ntaub ntawv txhais rau hauv lub rooj sib tham ntawm Pawg Kws Qhia Ntawv IEP, raws li qhov xav tau.

***Q: Yog ib tug ntawm*** [***IEP Pawg Tswv Cuab Kws Qhia Ntawv IEP***](https://sites.ed.gov/idea/regs/b/d/300.321) ***tsis tuaj yeem tuaj koom rau ntawm koj tus me nyuam lub rooj sib tham ntawm Pawg Kws Qhia Ntawv IEP ces yuav zoo li cas?***

Yog ib tug tswv cuab ntawm Pawg Kws Qhia Ntawv IEP tsis muaj peev xwm tuaj koom tau tsim ntsej tim muag tab sis tuaj yeem koom sib tham pom duab los sis raws hauv xov tooj tau, ces tus thawj coj ntawm Pawg Kws Qhia Ntawv IEP yuav tsum qhia rau koj paub ua ntej txog lub rooj sib tham uas tus tswv cuab ntawm Pawg Kws Qhia Ntawv IEP yuav tau mus koom qhov sib tham pom duab los sis raws hauv xov tooj ntawd.

* Yog cov tswv cuab ntawm Pawg Kws Qhia Ntawv IEP tsis tuaj yeem mus koom tim ntsej tim muag, raws hauv xov tooj, los sis raws hauv qhov sib tham pom duab, ces lawv yuav raug zam tsis tau tuaj koom lub rooj sib tham ntawm Pawg Kws Qhia Ntawv, yog hais tias:
* koj thiab koog tsev kawm ntawv pom zoo, sau ntawv lawm tias tus tswv cuab ntawm Pawg Kws Qhia Ntawv IEP tsis tas tuaj rau ntawm lub rooj sib tham vim hais tias tus tswv cuab no hom qhia ntawv los sis tej kev qhia ntawv tseem tsis raug hloov kho los sis tsis tau sib tham; l*os sis*
* koj thiab koog tsev kawm ntawv pom zoo, sau ntawv tias tus tswv cuab ntawm Pawg Kws Qhia Ntawv tuaj yeem npaj tau tej ntaub ntawv sau txog kev tsim kho ntawm Pawg Kws Qhia Ntawv IEP mus rau IEP ua ntej txog lub sij hawm sib tham ntawd.

***Q: Cov sij hawm tshuaj ntsuam xyuas tseem puas siv tau rau yog hais tias yuav tsum tau cais ib tug me nyuam kawm ntawv los sis ib tug neeg ua hauj lwm tawm mus nyob ib leeg?***

Tseem siv tau, cov sij hawm tshuaj ntsuam xyuas mas tseem si tau li qhov qub.Cov tsev kawm ntawv thiab koom tsev kawm ntawv yuav tsum hu rau koj yog hais tias lawv xav kom ntxiv cov sij hawm tshuaj ntsuam xyuas no.Piv txwv li, tej zaum koj yuav pom zoo ntxiv cov sij hawm tshuaj ntsuam xyuas yog koj tus me nyuam los sis ib tug kws tshuaj ntsuam xyuas raug cais tawm mus nyob ib leeg lawm.

***Q. Yog kuv tus me nyuam xav tau tej kev qhia ntawv tshwj xeeb tshiab uas tam sim no tsis muaj nyob rau hauv qhov IEP ces yuav ua li cas?***

Yog koj xav tias koj tus me nyuam xav tau tej kev pab cuam los daws tej yam tshiab ntawm ib qho tau poob siab siab tias muaj kev tsis taus, suav txog qhov xav tau rau kev muaj mob puas siab ntsws, koj tuaj yeem thov kom npaj ib lub rooj sib tham ntawm Pawg Kws Qhia Ntawv IEP los mus qhia txog koj tej kev txawj xeeb thiab sib tham txog tej kev pab cuam los sis koj tuaj yeem thov kom ro qab tshuaj ntsuam xyuas ntxiv thhiab/los sis rov qab tshuaj ntsuam xyus dua los mus txiav txim seb puas tsum muaj tej kev pab cuam tshiab rau.

***Q. Qhov kuv yuav tau ua yog kuv tus me nyuam tau plam qhov IEP tej kev pab qhia ntawv tshwj xeeb yog dab tsi?***

Yog koj tus me nyuam tsis tau txais tej kev qhia ntawv tshwj xeeb raws li hais tseg rau ntawm IEP, koj tuaj yeem thov npaj lub rooj sib tham ntawm IEP los mus txiav txim seb puas tsim nyog muab tej kev qhia ntawv txhawb ntxiv rau koj tus me nyuam vim los ntawm tej teeb meem tus kab mob sib kis rau thaum lub xyoo kawm 2020=21 los sis thaum lub xyoo kawm 2020 lub caij nplooj ntoos hlav. Kev tsim nyog rau tej kev pab qhia ntawv zoo li no yog saib raws tej xwm txheej ntawm tus kheej thiab qhov xav tau ntawm koj tus me nyuam. Yog muaj ib qho tsis poom zoo rau thaum muab tej kev qhia ntawv raws li qhov xav tau rau koj tus me nyuam, koj tuaj yeem thov hais kom taug xyuas kev ncaj ncees rau ntawm Feem Saib Xyuas Kev Kawm Ntawv Tshwj Xeeb Ntsig Txog Tej Kev Tsis Txaus Siab los sis foob hais qhov tsis txaus siab nrog Lub Tuam Tsev [Feem Hais Daws Teeb Meem](https://www.doe.mass.edu/prs/).

***Q. Kuv tuaj yeem nrhiav tej ntaub ntawv pab cuam ntxiv rau kuv tus me nyuam uas yog ib tug neeg kawm ntawv As Kiv rau ntawm lub chaw twg?***

Lub Tuam Tsev npaj tej peev txheej ntsig txog rau tej kev pab cuam ntawm tus neeg kawm ntawv As Kiv nyob rau ntawm nws lub website ntawm: <https://www.doe.mass.edu/ele/>. Koog tsev kawm ntawv yuav tsumnpaj pab rau cov neeg kawm ntawv As Kiv uas xiam oob qhab nrog ob yam kev pab xws li qhia ntawv As Kiv thiab qhia ntawv tshwj xeeb rau cov uas lawv tsim nyog raug pab raws li lub xeev thiab tsoom fwv cov cai lij choj. Yog koj muaj lus nug txog dab tsi los sis muaj tej kev txhawj xeeb ntsig txog tej kev pab cuam ntawm koj tus me nyuam, thov txhob me siab hu rau koj tus me nyuam tus xib fwb los sis lwm tus neeg lis hauj lwm hauv tsev kawm ntawv.

***Q. Kuv yuav tsum sib txuas lus nrog kuv koog tsev kawm ntawv li cas?***

Yog koj xav sib txuas lus tas li nrog koj tus me nyuam tus xib fwb, koj yuav tsum hu rau lawv kom los teeb tsa qhov kev npaj ntawd.Koj tuaj yeem qhia txog qhov sib txuas lus uas siv tau zoo tshaj plaws rau koj – xov tooj los sis email. Koj kuj tuaj yeem hu rau lwm tus tswv cuab ntawm cov neeg lis hauj lwm tim tsev kawm ntawv, los mus sib tham txog txhua nqe lus nug los sis tej kev txhawj xeeb uas koj muaj ntawd. Thov tsis txhob me siab los qhia rau koj tus me nyuam lub tsev kawm ntawv paub yog hais tias koj hom lus hais yog lwm hom lus uas tsis yog lus As Kiv thiab koj xav kom muab tej ntaub ntawv sib txuas lus no txhais los sis muaj neeg pab txhais lus nrog rau tim tsev kawm ntawv.

***Q. Yog kuv muaj lus nug kuv tuaj yeem tham tau nrog leej twg?***

Koj tuaj yeem hu rau koj tus me nyuam cov xib fwb, koj tus neeg lis hauj lwm ntawm koog tsev kawm ntawv, tus thawj coj ntawm Pawg Qhia Ntawv IEP, los sis lwm tus neeg ntawm tsev kawm ntawv, xws li cov thawj coj thiab cov kws pab tswv yim.

***Q. Kuv muaj peev xwm nrhiav tau lwm peev txheej rau ntawm lub chaw twg?***

Rau DESE Qhov Kev Kawm Ntawv Tshwj Xeeb lub webpage: <https://www.doe.mass.edu/sped>.Rau DESE lub webpage tau npaj tej ntaub ntawv rau Cov Me Nyuam Kawm Ntawv thiab Cov Tsev Neeg: <https://www.doe.mass.edu/StudentsFamilies.html>.